**Week 27 - Verhaas Sy Koms**

**Man #1 – Verteller**

wag jy gretig vir Jesus se tweede koms? Kan jy jou indink hoe wonderlik dit gaan wees wanneer ons Jesus van aangesig tot aangesig sien? Veral in hierdie laaste dae, wanneer ons sien hoe swak sekuriteit en hoe onvermydelik verliese in hierdie wêreld is, dan word Sy koms meer begeerlik.

Tog, is dit moontlik om die dag van Sy koms te verhaas? Wel, Jesus dui aan dat die verkondiging van die evangelie aan "die hele wêreld as 'n getuienis vir alle nasies” Sy wederkoms vooraf sal gaan. “Dan,” Hy sê “sal die einde kom” (Matteus 24:14).

Selfs al is Jesus se koms verseker, dui Petrus aan dat ons die dag kan verhaas. Dit beteken dat God wil hê ons hierdie onderwerp op 'n proaktiewe manier, saam met Hom moet benader om sy wederkoms te verhaas (2 Petrus 3:12).

Ellen G. White sê dat “Deur die evangelie aan die wêreld te verkondig, is dit in ons mag om die wederkoms van die Here te verhaas." Sy voeg by, “Ons moet nie net die koms van die dag van God verwag nie, maar dit ook verhaas.” (Die Koning van die Eeue, bl. 648.3).

Sekere voorbeelde kan ons help om te verstaan hoe iets wat in elk geval sal gebeur verhaas kan word. Om 'n slee bo-op 'n heuwel te sit en dit toe te laat om te gly, dit sal na ‘n seker tyd die bodem bereik as gevolg van swaartekrag. Maar, ons kan die afkoms van die slee versnel deur kookolie op die bodem te spuit, om die sneeu op die baan meer kompak te maak, om laag op die slee te bly, of om ons gewig daarop te balanseer.

Op dieselfde manier kan ons die tweede koms van Jesus op twee wyses verhaas: “Terwyl sommige uit gaan [1] om te preek, roep Hy ander aan [2] om Sy aansprake op hulle offers te beantwoord, waarmee Sy saak op aarde ondersteun kan word. Hy het vermoëns in die hande van mense geplaas, sodat Sy goddelike geskenke deur menslike kanale kan vloei ... [dus] om ons medemens te red.” (Raad vir Rentmeesterskap).

Terwyl ons met ons tiendes en gereelde offers, wat "Beloftes," genoem word, het ons die geleentheid om Sy koms te verhaas, en om te getuig oor hoe diep ons verlange na Sy wederkoms is. Mag ons ons begeertes tweede plaas, en God eerste.

**Week 28 – Wêreldsending Begrotings offer**

**Man #1 – Verteller**

Hoe kan die kerk God se eindtyd opdrag aktief vervul om “dissipels van al die nasies te maak, hulle te doop …, en hulle te leer om alles te gehoorsaam” soos Hy beveel het?

(Matteus 28:19, 20).

Die Sewende-dag Adventiste Kerk is bekend vir sy wêreldwye sending uitreik, wat onderhou word deur 'n doeltreffende stelsel van offergawes. Gereelde en sistematiese sending offergawes is soos 'n lewegewende rivier met sytakke regoor die wêreld,

wat verfrissende water na plaaslik, streeks- en internasionaal sendingvelde vervoer.

Elke keer as jy jou gereelde en sistematiese sending offergawe billik versprei, voeg jy water by hierdie rivier stroom wat dikwels deur verdroogde lande vloei om lewe en hoop te bring. Jy help die kerk om plaaslik, streeks- en in gebiede waarvan jy dalk nog nie eers gehoor het nie, te groei.

Jy help sendelinge wat jy dalk nooit sal ontmoet nie en die bou van skole en klinieke wat jy waarskynlik nooit sal besoek nie. Jy help om kerke te plant waarin jy dalk nooit sal aanbid nie. En jy bring lewe aan die kerk se sending deur Jesus se liefde bekend te stel na die harte en gedagtes van mense regoor die wêreld.

Maar sommige goedbedoelde gesindhede kan die vloei van hulpbronne wat bestem is om die kerk se sending te voed verhinder of selfs stop. Terwyl hulle probeer om hul bes vir God te doen, het sommige mense besluit om hul gereelde offergawes aan spesifieke projekte te gee wat hulle ken—iets besonders wat hulle harte roer. Hulle sien die resultate, ken die betrokkenes, simpatiseer met hulle, en is tevrede daarmee.

Maar deur hulle hulpbronne te gee vir een of twee spesifieke projekte van voorkeur, ignoreer hulle al die ander, wat ewe belangrik is vir God, en bly hierdie dan onvoorsien!

Die Gekombineerde Offergawe Plan is wys saamgestel om ongelykheid in die verspreiding van offergawe fondse te vermy. Deur sy voorgestelde riglyne, kan jy gereeld 50%-60% van jou offergawes aan jou plaaslike kerk (plaaslike sending) gee; 20%-30% aan die streek sending projekte van jou Konferensie (wat jou streek missie is); en dan, 20% aan die Wêreld Begroting, of aan die Wêreld Sending Fonds (wat ons internasionale sending voer). Die Wêreld Sending Fonds word geadministreer deur die Wêreld Konferensie en ondersteun terselfdertyd alle goedgekeurde sending projekte en sendelinge rondom die wêreld, van die kleinste tot die mees bekendste soos Hope Channel, Adventist World Radio en ADRA, om 'n paar te noem.

Gestel jy woon in administratiewe streke van die kerk waar die Gekombineerde Offergawe Plan aanvaar is. In daardie geval, sal jou nie-toegewysde offergawes elke keer outomaties in hierdie billike manier verdeel word.

Dit lyk dalk nie so glansryk om aan almal op dieselfde tyd te gee as om aan 'n spesifieke, goed geadverteerde projek of program te gee nie. Maar deur dit so te doen, belê ons in die uitbreiding van die sendeling werk in 'n breë spektrum en die hele wêreld! En die kerk se missie sal sterker, vinniger en gebalanseerd vorder. Sending projekte en sendelinge word wêreldwyd geplaas waar hulle voortdurend situasies moet hanteer waar hulle geloof getoets word. Ons geloof word ook getoets deur hulle almal te ondersteun.

Ons weet nie waar elke druppel water in 'n rivier gaan nie, maar wanneer baie druppels bymekaar kom, kan ons die resultate sien, en dit is mooi. Soos ons ons tiende en gereelde en sistematiese offergawes teruggee, word ons druppels sytak kanale, wat deur God gebruik word om Sy wêreldwye sending te voed. Mag ons ons begeertes laaste sit en God eerste.

**Week 29 – Leef Op Wat Oorbly**

**Man #1 – Verteller**

Ons God is nie net 'n God van beloftes nie, Hy is ook 'n God van instruksies. Nadat hy 'n wonderwerk beleef het—in 'n kamer vol olie kruike—het die weduwee na die profeet teruggekeer om uiting van dankbaarheid te gee. Dan gee hy haar opdrag hoe om uit skuld uit te kom deur te sê: "Gaan verkoop die olie en betaal jou skuld." 2 Konings 4:7. Voorheen het haar familie groot skuld geërf wat pynlike gevolge gehad het.

Die Here doen nie net wonderwerke nie, maar Hy leer ons ook hoe om ons seëninge te gebruik. Hy wil ons nogsteeds onderrig oor hoe om ons seëninge verstandig te bestuur, nie om te lewe op geleende hulpbronne nie, en om nie te reken op wat ons nog nie ontvang het nie (jy kan nuttige voorstelle oor persoonlike en familie finansies in die boek “Raad vir Rentmeesterskap” kry). Wanneer ons ons hulpbronne swak bestuur, word God nie verheerlik nie, ons familie lei daaronder, en Satan probeer ons geloof verswak deur bykomende versoekings te bring.

Die profeet het ook vir die weduwee bygevoeg: “Jy en jou seuns kan dan leef van wat oor is” 2 Konings 4:7. Die opdrag om te “lewe op wat oor is” is nogsteeds relevant vandag. Regoor die G20-lande, het 'n kwart van die mense nie saamgestem met die stelling “Voordat ek iets koop, oorweeg ek versigtig of ek dit kan bekostig” nie (Organisasie vir Ekonomiese Samewerking en Ontwikkeling, 2017). Persoonlike finansiële bestuur is 'n groot gebrek van ons generasie, wat rampspoedige gevolge meebring. Sommige mense het die beste bedoelings om saam te werk in God se sending, maar hulle doen dit dikwels nie omdat hul finansies in 'n gemors is.

Hierdie woorde is ongelukkig 'n algemene beskrywing van die werklikheid: “Baie onthou nie die saak van God nie, en bestee sorgeloos geld aan vakansie vermaak, aan kleredrag en dwaasheid, en wanneer daar 'n beroep gedoen word vir die bevordering van die binnelandse en buitelandse sendingwerk, het hulle niks om te gee nie, of is hul selfs hul rekening oortrokke” (Ellen G. White, Review & Herald, 19 Desember 1893, beklemtoning verskaf).

Terwyl ons daagliks aanspraak maak op God se beloftes, laat ons ook Sy instruksies ywerig volg. Soos ons met ons tiende en gereelde en sistematiese offergawes aanbid, laat ons kies om beter rentmeesters van God se hulpbronne te wees. Mag ons ons begeertes laaste stel en God eerste.

**Week 30 – Die geheim van 'n vrolike lewe**

**Man #1 – Verteller**

Ons God is 'n liefdevolle Wese. Daar is niks wat ons kan skei van die sorg en ondersteuning van die Skepper nie. En terwyl ons nie gedwing word om God terug lief te hê nie, word ons gesindheid terwyl ons dien, gehoorsaam is en aanbid deur die Here raakgesien.

Byvoorbeeld, in die boek Openbaring het die Here nie die gemeente van Efese berispe vir enige oortreding nie; Hy het selfs hul goeie optrede genoem. Een ding het egter ontbreek: “Maar Ek hou dit teen jou dat jy jou eerste liefde versaak het.” (Openbaring 2:4). Sonder liefde, is gehoorsaamheid van geen waarde in die oë van God nie. In teenstelling hiermee sê Jesus dat wanneer gehoorsaamheid uit liefde vloei, sal ons blydskap volkome wees (Johannes 15:11).

Die storie word vertel van 'n man wat 'n goeie voorsiener vir sy gesin was. Elke maand, op betaaldag, sou hy alles wat sy vrou en seuns nodig gehad het koop. Hierdie gesin het niks nodig gehad nie, behalwe 'n gelukkige pa. Een van sy seuns het hom eenkeer uitgevra: “Pa, hoekom het jy dit alles vir ons gedoen?” Sy antwoord was: “Ek is wettig getroud met jou ma, en julle is my afhanklikes; dit is my verantwoordelikheid om voorsiening te maak vir julle.” Dit was nie die antwoord wat die seun verwag het nie, en later in sy lewe het hy verstaan ​​hoekom die pa so hartseer was wanneer almal die dinge wat hy voorsien het vir hulle geniet het. Verpligtinge en verantwoordelikhede het liefde vervang.

Hoekom gee ons vir die Here? Baie faktore kan ons lei om deel te neem aan tiendes en die gee van "Belofte"(gereelde en sistematiese offergawes). Nietemin, die apostel Paulus praat van 'n gesindheid wat God behaag: “Laat elkeen gee soos hy vooraf in sy hart besluit het – nie met droefheid of onder dwang nie, want God het ‘n blymoedige gewer lief” (2 Kor. 9:7).

Maar hoe word ons blymoedige gewers? Dit is slegs deur die inwoning van die Heilige Gees wat ons in staat stel om te doen wat reg is en terselfdertyd dit te geniet. Diegene wat nie daardie vreugde vind nie, het die voorreg om daarvoor te vra, en dit sal aan hulle gegee word. Ons God soek blymoedige gewers, en ons groei soos blymoedige gewers wanneer ons deur God se liefde vir ons gemotiveer word.

Hierdie week soos ons met ons tiende en offergawes aanbid, mag dit ‘n antwoord op God se uitspattige liefde wees. Miskien moet ons ons begeertes laaste stel en God eerste.

**Week 31 – Ondersteun omvattende sending**

**Man #1 – Verteller**

Die manier waarop Jesus vir ander omgegee het tydens Sy aardse bediening moet ons inspireer om in Sy voetstappe te volg. Eendag het die skare die beweging van Jesus en Sy dissipels opgemerk en gekom om hulle te ontmoet. Jesus het vol deernis die hele dag ge-onderrig, geseën en genees. Dit was ‘n geestelike fees. Soos die son sak, het die dissipels Jesus gevra om die skare weg te stuur om te soek vir kos (Mark 6:36). Die skare het gou honger geword, en daar was geen bakkery in die woestyn nie.

Maar in plaas daarvan om aandag te gee aan hul versoek, het Jesus die dissipels genooi om “vir hulle iets te ete te gee” (Mark 6:37). Hierdie onverwagse antwoord openbaar nie net Jesus se besorgdheid oor beide die geestelike en die tydelike behoeftes van mense nie, maar vertel ook van Sy begeerte om ons te gebruik om vir diegene vir wie Hy omgee te voorsien. En dit is deel van ons missie: “Wanneer ons mense in ellende sien, of dit deur siekte of sonde veroorsaak is, moet ons nooit sê: “Dit gaan my nie aan nie.”” (Ellen G. White, Die Koning van die Eeue, bl. 512.5).

Die verhaal van Emilienne, van Madagaskar, herinner ons dat daar geleenthede rondom ons is om 'n glimlag terug te sit op mense se gesigte. Voor 2015, het Emilienne altyd gefrons. Sy was 'n enkellopend ma wie se kinders altyd honger was, en sy kon nie bekostig om hulle skool toe te stuur nie. Sy het toe by die ADRA-voedselsekerheid projek in 'n dorp genaamd Bikily aangesluit. Daar het sy opleiding, toegang tot

plaasgereedskap, en droogtebestande sade ontvang. Sy het as gevolg daarvan haar boerdery begin. Sy het sorghum, soet aartappels, maniok en pampoen geplant. Nou het sy genoeg om haar gesin te voed en aan te trek, hul skoolgeld te betaal, en in die toekoms te belê. Bowenal, het sy 'n groot glimlag op haar gesig.

Die wonderlike werk wat ADRA doen behoort ons ook te motiveer om ons ​​deel te doen! Wil jy graag sending doen in die voetspore van Jesus en glimlagte op mense se gesigte sit? Om te gee is ook 'n hulpbron wat deur God daargestel is om lyding te verlig, Sy liefde uit te beeld en hoop te bring. Hierdie week kan ons Christus se bedienings metode beoefen deur met ons tiende en gereelde en sistematiese offergawes te aanbid. Mag ons ons begeertes laaste stel en God eerste.

**Week 32 – Niemand kan God oortref nie**

**Man #1 – Verteller**

Het jy al ooit gedink dat dit God se vrygewigheid is wat die middele voorsien en ons inspireer om ook vrygewig te wees?

Die Bybel skilder vir ons die prentjie van die vrygewigheid van Israel ter voorbereiding vir die bou van die tempel. Eers het Koning Dawid ruimhartig uit sy skatte gegee en dan het die ander leiers sy voorbeeld gevolg en gewilliglik gegee.

Geïnspireer deur hul leiers het die res van die mense “dit van harte vrywillig vir die Here gegee” (1 Kronieke 29:9). David het in lof uitgebars toe hy so ‘n uitbeelding van vrygewigheid sien, en noem hy die rede wat sulke oorvloed dryf: “Wie is ek tog, en wat is my volk, dat ons in staat sou wees om sulke vrywillige gawes te skenk? Want dit kom alles van U, en uit U hand het ons dit aan U gegee.”

Dawid het die belangrike waarheid verstaan dat ​​wat ons gee slegs 'n reaksie moet wees op wat God reeds aan ons gegee het. Niemand kan God se vergewensgesindheid oortref nie. Is Hy, Wie voortdurend alles aan ons voorsien, wat ons in staat stel om wat ons het te gee, nie in staat om as iemand kies om alles te gee daardie hulpbronne weer aan te vul nie? Dit was die gesindheid van Dawid, 'n leier-gewer in Israel.

Abraham, 'n Masai-man, het 'n soortgelyke gesindheid gehad. Hy was die eienaar van 1 000 beeste en groot troppe skape en bokke. Hy het besluit om sy beeste in groot krale te plaas en hulle te tel as hulle deur die drukgang loop en daardeur het hy erkenning gegee dat God die bron van sy seëninge is. Abraham het elke tiende koei toegewy as tiende vir God. Sy vriende en kennisse was verstom. In hul kultuur was mense se rykdom in beeste gemeet. Mens gee nie net hul koeie weg nie! Hulle het hom begin spot, en baie mense het hom mal verklaar. Maar die gelag het opgehou toe 40 van Abraham se koeie nege maande later skielik geboorte gegee het aan tweelinge. Daarbenewens het baie van sy bokke en skape drieling gehad.

“Sou Hy iets sê en dit nie doen nie, sou Hy praat en dit nie gestand doen nie?” (Num 23:19). Soos ons met ons tiende en reëlmatig en sistematiese offergawes aanbid, laat ons nadink oor die waarheid van hierdie woorde in ons eie lewe. Mag ons ons begeertes laaste stel en God eerste.

**Week 33 – Spaar deur te Spaar**

**Man #1 – Verteller**

Het jy geweet dat om God se instruksies oor ekonomie en spaargeld te volg ook ‘n manier is wat ons met hulpbronne voorsien om Hom te aanbid?

In verskeie gevalle het God Sy kinders geleer om te spaar. Hy het Josef, die seun van Jakob, geïnspireer om Farao aan te raai om nie alles te eet gedurende die sewe jaar van oorvloed nie, maar om 20% vir later te hou. Die nag wat die Israeliete die eerste Pasga moes vier, voordat hulle Egipte verlaat, was God se eerste opdrag vir hulle gewees om die regte grootte lam volgens die aantal mense in elke gesin te kies. Aan die einde van die vermenigvuldiging van die brood en vis, was duidelike aanwysings vir die dissipels gegee om “die stukke bymekaar te maak wat oorgebly het”. Hy het daarop aangedring en vir hulle gesê, "laat niks vermors word nie."

Hierdie selfde boodskap oor sent-wys is relevant vir vandag. Ons is besig om meer voor te berei om te eet as wat ons daagliks nodig het, ons koop meer as wat ons kan dra, en ons bou huise met ver meer spasie as wat ons nodig het om in te leef. Hierdie verbruikers georiënteerde samelewing dring ons daartoe om 'n leefstyl aan te neem waar ons voortdurend meer kry as wat ons nodig het. Met ander woorde, die ingesteldheid is dikwels soos volg: “As ek daarvoor kan betaal, met beskikbaar of geleende geld, is daar geen probleem om dit te koop nie.” Hierdie kan sosiaal aanvaarbaar wees, maar is dit goeie rentmeesterskap?

Om te spaar sal ons help om voor te berei vir noodgevalle, dit help ons om groot finansiële doelwitte te verstaan, om vir aftrede voor te berei, dit laat 'n finansiële nalatenskap na, en om ander voordele te geniet. Verder sal ons beter in staat wees om in God se sending saam te werk. Jesus en Sy sending span was deur 'n groep vroue wat hul eie hulpbronne gebruik het, versorg (Luk. 8:3). Ellen G. White daag ons uit om ons hulpbronne slim te gebruik: “Elkeen moet 'n sendeling boks byderhand hou en elke keer as die versoeking kom om geld te mors vir selfbevrediging dit daarin gooi” (Raad vir Rentmeesterskap).

Is dit nie tyd dat ons die lek plekke in ons finansies identifiseer en dit reg stel nie? Vandag het ons nog 'n geleentheid om ons spaargeld te gebruik om God deur ons tiende en gereelde en sistematiese offergawes te aanbid. Mag ons ons begeertes laaste stel en God eerste.

**Week 34 – Offergawes praat hard!**

**Man #1 – Verteller**

Is dit moontlik dat 'n preek sonder woorde gepreek kan word? Ja! Ongelukkig neig ons om soms te glo dat woorde die enigste manier is om mense te bereik. Na die bou van die tabernakel uit die vrywillige offers van die mense, was dit tyd om Aäron en sy seuns vir die heilige bediening af te sonder. Eksodus 29 verskaf besonderhede oor die verordenings diens vir die eerste priesters in Israel.

Interessant genoeg het Moses, die leier, nie ‘n merkwaardige toespraak of preek vir hierdie geleentheid gemaak nie. Maar een ding was seker—verskillende soorte offers: sonde-offers, brand offers, en gewyde gawes. Wat was die boodskappe wat oorgedra is deur hierdie offers?

Die sondeoffer was vir die versoening van sonde. Dit het die priesters daaraan herinner dat hulle God se genade en vergifnis nodig gehad het om vir hul plig te kwalifiseer. Die brandoffer is heeltemal op die altaar verbrand. Dit het verwys na die totale toewyding wat vereis word van diegene wat tot diens geroep is. Uiteindelik is die gewyde gawe in 'n swaai-tipe beweging na die hemel verhef en heen en weer geswaai. Dit simboliseer die priester se toewyding aan God se diens en God se voorsiening vir diegene wat - hulleself in diens van Hom geoffer het. Deur hierdie veelvuldige offergawes, het hulle die ware betekenis van hul verordening geleer.

Het ons enige twyfel daaraan dat ons offergawes relevant is om God mee te aanbid? As 'n plaaslike kerk reeds genoeg finansiële hulpbronne het om sy bedienings te ondersteun, moet hulle dan nogsteeds offergawes as ‘n element van die erediens opneem? Offergawes het 'n waarde ver bo geld. Offergawes is preke sonder woorde. Dit verteenwoordig aksies van aanbidding en dra noodsaaklike geestelike lesse oor. Dit herinner ons onder andere van God se gawe van verlossing, Sy daaglikse seëninge, en ons reaksie van totale toewyding.

Dit sal onverstandig wees om God se stem stil te maak deur die gebruik van offergawes gee weg te vat. Soos ons met ons tiende en gereelde en sistematiese offergawes aanbid, laat ons aandag gee aan God se stem. Mag ons ons begeertes laaste stel en God eerste.

**Week 35 – ‘n Tyd vir Geestelike Herlewing**

**Man #1 – Verteller**

Ons leef in tye waar daar 'n groot behoefte aan 'n herlewing is! Ellen G. White het geskryf: “’n Herlewing van ware godsaligheid onder ons is die grootste en mees dringendste van al ons behoeftes” (True Revival, bl. 9). Herlewing is 'n uitnodiging om weg te draai van ander gode en Hom as die enigste Heer van ons lewens te erken. 2 Kronieke 29-31 vertel ons van die herlewing in die tyd van koning Hiskia. Die tempel was herstel. Die eredienste is herstel. Pasga is weereens gevier. Die Leviete was weer in die bediening herstel. Die kern van ware herlewing is in die herstel van ware aanbidding.

Die mense se reaksie op die oproep tot herlewing het bestaan ​​uit 'n konkrete element: “Toe sê Hiskia: ‘Nou het julle julleself aan die Here gewy. Kom nader en bring slagoffers en dankoffers na die huis van die Here.’ So, het die mense slagoffers en dankoffers gebring, en almal wie se harte gewillig was het brandoffers gebring” (2 Kron.29:31). Geestelike herlewing erken God as Here, en deur ons geskenke eer ons Hom op ‘n tasbare manier.

Die verhaal van Saggéüs in die Nuwe Testament bevestig dat om te gee ‘n gevolg van ware geestelike herlewing is. Voordat hy Jesus as sy eregas verwelkom het, was Saggéüs die gulsigste man in Jerigo. Hy was gereed om sy land te verraai, sy vriende te verloor, sy godsdiens te verlaat, en sy reputasie vir net 'n bietjie meer op te offer. Maar hy is aangespoor om meer te gee as wat hy geskuld het toe hy verlossing in sy huis ervaar het: “Kyk, Here, ek gee die helfte van my besittings aan die armes, en as ek van iemand iets afgepers het, gee ek dit viervoudig terug” (Lukas 19:8). Dit was sy liefdes reaksie op die liefde wat hy van Jesus ontvang het. Ons kan gee sonder om lief te hê, maar ons kan nie liefhê sonder om te gee nie.

Die oproep vir geestelike herlewing weerklink hard in ons kerke en huise. Soos ons met ons tiende en gereelde en sistematiese offergawes aanbid, laat ons wys dat die herlewings boodskap in ons harte posgevat het. Mag ons ons begeertes laaste stel en God eerste.

**Week 36 – ‘n Saak van Geestelike Herlewing**

**Man #1 – Verteller**

Wat doen ons as God se instruksies nie vir ons sin maak nie? God se opdrag oor grondbestuur in Levitikus 25:3, 4 is 'n voorbeeld van hoe God Sy kinders uitnooi om Hom te vertrou: “Ses jaar moet jy jou saailand saai en ses jaar moet jy jou wingerd snoei en die opbrengs daarvan insamel, maar die sewende jaar is ‘n sabbatsjaar, ‘n buitengewone rusjaar. Dit moet vir die grond ‘n sabbatsjaar wees tot eer van die HERE. Jou saailand mag jy nie saai nie en jou wingerd mag jy nie snoei nie.” Levitikus 25:3, 4.

Vandag weet ons deur kennis wat in landbouwetenskap opgedoen is dat dit voordelig is om die grond te laat rus. Maar in daardie dae, na die ontvangs van so 'n ongewone opdrag, kon die Israeliete inderdaad wonder wat hulle in die sewende jaar sou eet as hulle nie geplant of geoes het nie. Nietemin was dit 'n uitnodiging om te vertrou. Interessant genoeg was daar geen berigte gevalle van iemand wat van die honger gesterf het omdat hy hierdie vreemde opdrag nagekom het nie. God se orde is ondersteun deur 'n belofte: “Julle moet my vaste voorskrifte uitvoer en my beslissings moet julle nakom. Voer dit uit sodat julle veilig kan woon op die grond.” Levitikus 25:18.

By een geleentheid het 'n leraar wat deur 'n ouderling vergesel was, 'n lae-inkomste familie van die kerk besoek. Hulle was met graagte verwelkom en het lekker saam gekuier. Op 'n stadium het die leraar die Bybel geopen en Maleagi 3:9, 10 gelees, en die familie bemoedig om getrou te gee. Aan die einde van hulle besoek, het die ouderling die leraar meegedeel dat hy baie ongemaklik was met die teks wat hy gelees het omdat hierdie gesin finansieël gesukkel het. Saggies, maar ferm het die leraar geantwoord: “Ek wou seker maak dat hulle nie God se seëninge mis nie.”

Het jy al ooit deur situasies gegaan waar God se instruksies nie vir jou sin gemaak het nie? Onthou die woorde van die lofsang: “Volg en vertrou, op die weg wat Hy bou; Jesus gee ons SY vrede as ons volg en vertrou.” (SDA Gesangboek, nr. 223). Soos ons met ons tiende en gereelde en sistematiese offergawes aanbid, mag ons ons begeertes laaste stel en God eerste.

**Week 37 – Wêreldsending begroting (ongewone geleenthede)**

**Man #1 – Verteller**

Het julle as gesin 'n noodfonds om te help om onverwagte behoeftes, soos siektes, ongelukke, of om iets wat in jou huis beskadig is reg te maak, te hanteer? Het jy genoeg spaargeld sodat jy kan voordeel trek uit genoeg geleenthede wat oor jou pad kom?

En wat van die kerk? Wat as 'n ander massiewe krisis die wêreld tref? Sal die Sewende-dag Adventiste Kerk rats genoeg wees om vinnig te reageer en sy missie aan die gang te hou?

Deur voorbereid te wees op die onverwagte en die ongewone, kan ons 'n uitdaging in 'n nuwe geleentheid verander.

Ongewone geleenthede gebeur nie elke dag nie, maar hulle vereis 'n vinnige reaksie van God se kerk wanneer hulle doen. Daarom was 'n spesiale offergawe fonds vernoem na "Ongewone geleenthede". As jy in streke van die wêreld woon wat reeds die Gekombineerde Offergawe plan aangeneem het, sal ‘n deel van elke nie-toegekende offergawe wat jy op enige dag gee, die fonds ondersteun. As jy in streke woon wat steeds ander offergawe planne gebruik, sal die offergawe van een Sabbat elke jaar aan die “Ongewone Geleenthede”-fonds gerig word.

Maar as jy bereid is om hierdie fonds bykomend te ondersteun saam met jou gereelde en sistematiese offergawes (wat ideaal op 'n billike wyse versprei word), kan jy net op jou papier of aanlyn offergawe koevert, “Ongewone geleenthede offergawe" skryf.

Enkele voorbeelde van hoe die kerk die “Ongewone Geleenthede Fonds” bestuur, is die hulp wat verleen word aan mense wat deur die COVID-19 pandemie getref is, vlugtelinge, mense in die kern van die Russiese en Oekraïne krisisse, en vele meer.

Ons kan verwag dat skielike geleenthede meer en meer vir die vinnige prediking van die Drie Engele Boodskap in lande of streke van die wêreld wat tans gesluit is vir die evangelie sal verskyn. Jesus Self het ons verseker dat die “evangelie van die koninkryk sal oor die hele wêreld verkondig word as getuienis vir al die nasies. – En dan sal die einde kom.” Matteus 24:14, selfs te midde van die onstuimigheid wat sy koms voorafgaan. Ons moet bereid wees om ons deel te doen!

Met u ondersteuning sal die kerk op nuwe geleenthede wat die impak van God se sending regoor die wêreld vermeerder, kan reageer. Soos ons ons Tiende en Offergawe teruggee, mag ons ons begeertes laaste stel en God eerste.

**Week 38 – Die Blinde Gewer’s Gesindheid**

**Man #1 – Verteller**

“Hy laat immers sy son opkom oor slegte en goeie mense” (RUS)

“Hy laat dit reën oor wetsgehoorsames en wetsverbrekers.” (Matt. 5:45).

Selfs terwyl jy alle dinge weet, lei God se goedheid Hom om meestal op te tree asof Hy 'n Blinde Gewer is, wat nie gefokus is op die aard van die ontvangers of selfs die uitkoms nie. Hy gee uit liefde. Hy “bewys egter sy liefde vir ons daarin dat Christus vir ons gesterf het toe ons nog sondaars was.” Romeine 5:8.

Daarteenoor is ons geneig om eksklusief te gee aan wat ons sien en wie se uitkoms ons kan beheer. Gevolglik het sommige onttrek aan die deelname van tiendes en gereelde offergawes, wanneer hulle nie die direkte effek van hul bydraes kan sien nie. Ander het besluit om slegs plaaslike projekte te ondersteun eerder as a wêreldwye sending, ver van hul oë af. Dit is nie die “blinde gewer”-houding nie.

Ons het 'n blik op wat kan gebeur wanneer God se mense die “blinde gewer”-houding aanneem. Het jy gehoor van “The Hope of the Amazon”, 'n kerk wat dryf? Die meeste van ons weet nie van dit nie, en nog minder het hierdie boot kerk al besoek. Hierdie projek het gerealiseer deur die “blinde gewer”-gesteldheid.

In 2016 het God se kinders van regoor die wêreld fondse ingesamel om die Dertiende Sabbat projekte te ondersteun, en een geïmplementeerde projek was die kerk, The Hope of the Amazon, in Brasilië, wat dryf. Die resultaat is inspirerend. In die eerste 12 maande van die boot kerk se bedryf, was 286 mense gedoop, en drie kerke is in 2017 geplant. Pastoor Reno, wat op The Hope of the Amazon bedien het, het gesê: “Die boot kerk is God se manier om mense te red wat deur politieke, ekonomiese en gesondheid stelsels vergeet is.”

God, ons Voorbeeld, is betrokke by 'n globale sending teenoor diegene wat ons sien en nie kan sien nie, teenoor diegene wat ons ken en nie ken nie. Soos ons met ons tiendes en gereelde offergawes aanbid, het ons nog 'n geleentheid om dieselfde globale ingesteldheid as ons God te demonstreer. Mag ons ons begeertes laaste stel en God eerste.

**Week 39 – Koester Vrede**

**Man #1 – Verteller**

Hoe en waar les jy jou dors na vrede? Jesus erken Sy dissipels se behoefte aan vrede, 'n woord wat in Hebreeus die idee van volledigheid, heelheid en volheid oordra. Hy sê: “Vrede laat Ek julle na – my vrede gee Ek julle. – Ek gee dit nie vir julle soos die wêreld dit gee nie. Laat julle harte nie ontsteld en bang wees nie.” Johannes 14:27. Ons gaan gewoonlik na een van die twee algemene bronne om ons dors na vrede te les; Jesus, of die wêreld. Maar hulle is nie dieselfde nie.

Die wêreld moedig ons aan om volledigheid en volmaaktheid te bereik deur na meer en meer materiële dinge te streef, wat net in hierdie wêreld waardig is. Dit lei beide ryk en arm om betrokke te raak in 'n waansin wedloop vir net 'n bietjie meer. Ongelukkig is dit soos om 'n lugspieëling te jaag of om seewater te drink as jy dors is. Materiële en aardse besittings is nie werklike oplossings vir ons onsekerheid, gevoel van magteloosheid, en vrees vir onbeduidendheid nie. Sokrates, die filosoof, terwyl hy deur die kreunende oorvloed van die mark in Athene stap, het by homself uitgeroep: “Wie sou gedink het dat daar so baie dinge kan wees waarsonder ek kan klaarkom?” Het ons regtig meer nodig?

In teenstelling met die wedloop om meer te bekom, vermaan die Bybel die gelowige om tevredenheid te omhels en om in vrede te groei. As Christene beteken ons tevredenheid nie dat ons tevrede is met wat middelmatig is nie. Ons kry vrede en word tevrede wanneer ons erken wat 'n almagtige en liefdevolle God in ons behoeftes, beide materieël en geestelik voorsien.

Om ons na volmaakte vrede te lei, “vra Hy ons om Hom as die GEWER van ALLE DINGE te erken; en daarom, sê Hy, van al jou besittings het ek behou 'n TIENDE vir Myself, behalwe geskenke en offergawes wat in my skathuis gebring moet word” (Raad vir Rentmeesterskap, bl. 65, beklemtoning verskaf). Dis ‘n groot wins om vrede en tevredenheid te kweek deur te gee!

Soos ons ons Tiendes en gereelde en sistematiese Offergawes teruggee, laat ons onsself daaraan herinner dat die Voorsiener van alles wat sinvol en nodig is tot lewe, ons vrede is! Mag ons ons begeertes laaste stel en God eerste.

**Week 40 – Dra Vrugte**

**Man #1 – Verteller**

Ons aanbid met ons hulpbronne in reaksie op die oproep om vrugte te dra. Johannes die Doper het 'n beroep op hulle gedoen wat na hom toe gekom het om te doop: “Dra liewer vrugte wat by die bekering pas.” (Matt. 3:8). Vir Johannes, was doop en deel wees van God se volk nie genoegsaam nie.

Die Evangelie van Lukas deel 'n paar konkrete voorbeelde van die “vrug van bekering” wat Johannes die Doper aan die wat na hom toe gekom het gegee het. Hy het die belastinggaarder gevra om nie meer in te vorder as wat vereis word nie. Hy het die soldate vermaan om nie “geld af te pers” nie, en om "tevrede te wees met jou betaling." En hy het die skare bevel gegee om hul tweede hemp en kos met die te deel wat nie baie gehad het nie (Lukas 3:10-14). Hierdie voorbeelde wat deur Lukas gerapporteer is, het iets in gemeen; hulle hou verband met 'n mens se houding teenoor finansies en materiële besittings. Die vrug van bekering sluit in om versigtig te wees oor die middele wat gebruik word om hulpbronne te bekom en ons hulpbronne te gebruik om ander te seën.

Die Bybel vertel die verhaal van Nabal, 'n man wat goed geseënd was, maar nie die vrug van bekering in sy materiële lewe gedra het nie. Hy het geweier om diegene te beloon wat sy kudde beskerm het en sou die dienaars van Dawid wat bietjie kos kom vra het hardhandig bestraf. Hierdie gesindheid het daartoe gelei dat sy vrou hom goddeloos genoem het deur te sê: “...want soos sy naam is, so is hy — sy naam beteken dwaas, en dwaasheid gaan met hom saam” (1 Sam. 25:25). Ongelukkig het hy die volgende dag 'n beroerte gehad. Tien dae later is hy dood.

As ons na hierdie storie kyk, verstaan ​​ons dat die vermoë om rykdom te produseer slegs vervolmaak kan word deur dit aan Jesus oor te gee en dit tot Sy diens te stel. “Bly in My, soos Ek in julle,” het Jesus gesê – “Net soos die loot nie uit sy eie vrug kan dra as dit nie in die druiwestok bly nie, so julle ook nie as julle nie in My bly nie.” Johannes 15:4

Soos ons Jesus aanbid met ons tiende en gereelde en sistematiese offergawes, laat ons in Hom, wat vrugte van bekering dra, bly. Mag ons ons begeertes laaste stel en God eerste.

**Week 41 – ‘n Saak van Vertroue**

**Man #1 – Verteller**

Waarom moet die kerk die ontvanger van ons tiende, offergawes en skenkings wees waarmee ons aanbid God?

As 'n gemeenskap van gelowiges is die kerk deur Jesus gestig (Matt. 16:18). Hy het “homself oorgegee vir haar” (Ef. 5:25). Hy is die Hoof en Hoof hoeksteen van die Kerk (Ef. 1:22; 2:20), wat Sy liggaam is (Kol. 1:18).

Hy het haar 'n spesiale opdrag gegee—“om te dien as die pilaar en fondament van die waarheid” (1 Tim. 3:15). Hy het ook vir Sy dissipels gesê dat hulle moet “gaan en dissipels maak van al die nasies, hulle in die naam van die Vader en van die Seun en van die Heilige Gees doop, en hulle leer om alles te gehoorsaam wat Ek jou beveel het.” (Matt. 28:19, 20).

Uiteraard sou hierdie opdrag samewerkende en georganiseerde werk vereis, wat slegs moontlik is wanneer daar gemeenskaplike planne, vertroue, en wedersydse onderwerping is. Wanneer daar deur die Stoor huis beginsel, fondse ingesamel word, kan God se sendingwerk sterker, vinniger en verder beweeg.

Maar die kerk is nie sonder foute nie; dit was nog nooit gewees nie. Nietemin, as die “bruid van die Here” (Op. 19:7, 8), is sy deur Hom uiters geliefd en versorgd. Versuiming om die volle uitbreiding en diepte van God se liefde vir Sy ontsagwekkende vrou, die kerk, te verstaan, mag verhoed dat mans hulle vrouens dieselfde soort liefde gee (Ef. 5:25). Enige werk of woord wat teen God se kerk (Sy vrou) gedoen word, word deur Hom opgeneem asof dit aan Hom en aan Sy liggaam gedoen word, omdat Hy haar so baie lief het.

Ellen G. White sê dat “swak en gebrekkig soos dit mag verskyn, is die kerk, die een voorwerp waarop God in 'n besondere sin sy hoogste agting skenk. Dit is die teater van Sy genade, waarin Hy behaag om Sy krag te openbaar om harte te transformeer.”—Handelinge van die Apostels, bl. 12.

Die gelowiges van die vroeë kerk het beide die plaaslike kerkgemeenskap (Hand 2:45) en kerk gemeenskappe van ver ge-ondersteun as ‘n reaksie op God se liefde vir Sy kerk. Jerusalem, Judea en Samaria, en die eindes van die aarde (Hand 1:8), was deur Jesus gespesifiseer as die kerk se sendeling teikens—'n duidelike aanduiding dat die werk van die kerk plaaslik, streeks-, en internasionaal gelyk ge-ondersteun moet word, nie net deur gebed en werk nie, maar ook deur ons finansies.

En die vroeë gelowiges het dit gedoen. Na aanleiding van 'n ernstige hongersnood dwarsdeur die Romeinse ryk, berig Lukas dat “die dissipels, soos elkeen in staat was, besluit het om hulp te verleen aan die broers en susters wat in Judea woon” (Handelinge 11:29). Paulus doen ook gereeld 'n beroep op die insameling van fondse vir die kerk, die Here se mense, in Jerusalem (1 Kor. 16:1-4; 2 Kor. 8:1—9:15; Rom. 15:14-32). Daarbenewens is daar duidelike bewyse van gelowiges wat diegene “wie se werk prediking en onderrig is” ( 1 Tim. 5:17, 18 ) met hulle lone ge-ondersteun het. Paulus onderskryf sulke praktyk deur Jesus aan te haal: “Die werker verdien sy loon” (Lukas 10:7). Die vroeë kerk gelowiges het die algemene beginsel van liefde en vrygewigheid toe gepas deur om vir God se kerk te gee.

Terwyl ons met ons Tiende en Offergawes aanbid, laat ons die vroeë kerk gelowiges wat gereageer het op die oproep om diegene lief te hê en te ondersteun wie Jesus lief gehad het, na te volg. Mag ons ons begeertes laaste stel, en God eerste.

**Week 42 – Een Plek...Een God**

**Man #1 – Verteller**

Is daar in die Bybel 'n plek gespesifiseer, waar ons ons tiende en gereelde en sistematiese offergawes na toe moet bring? Levitikus 17:5 gee instruksies oor die geskikte plek om te offer in antieke Israel: “Dit is sodat die Israeliete hulle offerdiere wat hulle gewoonlik in die oop veld slag, vir die HERE na die ingang van die Tent van Ontmoeting moet bring, na die priester toe, en dat hulle dit as maaltydoffers vir die HERE moet slag.” Levitikus 17:5.

Daar was 'n sentrale plek om te gee, met geen voorsiening vir alternatiewe nie. Mens kan met reg vra hoekom die plek so betekenisvol was. Interessant genoeg, die teks fokus nie net op die plek, die tent van ontmoeting nie, maar ook op die Een wat hulle tiende en offerandes ontvang het —die Here.

Vir die Israeliete was die tent van samekoms die “tabernakel van die HERE,” die plek waar die Here woonagtig was. Behalwe om voorsiening te maak vir 'n billike verspreiding van fondse vir godsdienstige doeleindes, het die beperking oor die plek uiteindelik te doen gehad met wie hulle aanbid het. Die verskuiwing van die plek waar hulle hul offers gebring het, was destyds tipies van afgod aanbidding. God het een plek aangewys vir opoffering omdat Hy die enigste doel wou wees van hul aanbidding.

Die gepaste bestemming vir tiende en gereelde offergawes bly 'n gereelde en gedebatteer vraag vandag. Maar die voorbeeld van koning Dawid gee ons 'n antwoord: “Ek sal u huis binnegaan met brandoffers; ek sal aan u my geloftes betaal” (Ps. 66:13).

Ellen G. White pas hierdie beginsel op God se mense toe vandag: “Die tyd het aangebreek dat die tiendes en offergawes wat aan die Here behoort, gebruik moet word om 'n besliste werk te bereik. Hulle moet in die tesourie ingebring word om in 'n ordelike manier gebruik te word om die evangelie arbeiders in hul werk te onderhou” (Manuscript Releases, vol. 19, bl. 376). Sy spesifiseer die plek as die kerk tesourie met die

gepaste agentskap om God se sending te ondersteun. Dit verwyder egter nie ons sosiale verantwoordelikheid teenoor die armes en behoeftiges nie. Ons moet spesiale skenkings vir hierdie doel verdeel (sien Ellen G. White, Welfare Ministry, p. 275).

Vandag het ons nog 'n geleentheid om ons tiende en gereelde offergawes, aan God se kerk te bring. Terwyl ons by God se aangewese plek aanbid, laat ons weer kies om Hom die enigste voorwerp van ons aanbidding te maak. Mag ons ons begeertes laaste stel en God eerste.

**Week 43 – Met Waardering vir Geestelike Seëninge**

**Man #1 – Verteller**

Ons aanbid God met ons tiende en offergawes want dit is ook 'n manier om die bediening van diegene wat hul lewe wy aan die werk van God te ondersteun. Die boeke van Moses noem twee spesiale groepe geestelike leiers en hoe hulle onderhou was. Ons lees in Numeri 18:2: “Laat ook jou broers, die stam van Levi, die stam van jou vader, saam met jou naderkom, sodat hulle by jou kan aansluit en jou kan bystaan waar jy en jou seuns saam met jou voor die tent met die Getuienis is.”

Hierdie hoofstuk hersien die take wat aan priesters en Leviete opgedra is. Priesters is aan die altaar en binne die tabernakel toegewys; Leviete moes vir al die ander sake aangaande die tabernakel sorg. Elke groep het spesifieke en eksklusiewe verantwoordelikhede gehad, hoewel Israel as geheel “’n koninkryk van priesters en ’n heilige nasie was” (Eks. 19:6). Hulle bediening het geestelike seëninge gebring.

Jy mag vra hoe hulle in hul behoeftes onderhou is? God het vir Aäron gesê: “Al die heilige gawes van die Israeliete – aan jou en aan jou seuns gee Ek dit as ‘n geskenk, as ‘n deel wat hulle altyd moet kry.” (Numeri 18:8b). Die Here het ook vir hom gesê: “... Ek gee aan die Leviete die tiendes as hulle erfdeel wat die Israeliete as 'n offer aan die Here aanbied.” (Numeri 18:24).

God het deur die vestiging van die Stoor huis stelsel die heilige offergawes wat Syne was aan die priesters en Sy heilige tiende aan al die Leviete gegee. Hierdie oordrag van hulpbronne was 'n middel wat deur God gebruik is om die geestelike leiers in antieke Israel te ondersteun, wat verseker het dat godsdienstige onderwys en die diens van die tabernakel nie gestaak sou word nie.

Hierdie bepaling het verband gehou met die feit dat hul belangrike bedieninge totale toewyding vereis het. Beide Jesus en Paulus het gevoel dat dieselfde beginsel toegepas moet word om die aangestelde geestelike leiers van die kerk te ondersteun (Matt. 10:9, 10; 1 Kor. 9:3-10; 16:2).

Leraars en ander geestelike leiers is 'n bron van seëninge. Betaal my tiende of offergawes daarvoor? Die antwoord is Nee. Tiendes en offergawes wat een keer teruggegee word, word Sy eiendom, waaroor Hy beskik soos Hy wil. Al is dit aan God gegee in 'n daad van aanbidding, een goeie bykomende rede om te gee is om saam met God te werk om die noodsaaklike werk van bediening te ondersteun.

Terwyl ons met ons tiende en gereelde offergawes aanbid, geniet ons die voorreg om deel te neem aan God se reddings sending. Mag ons ons begeertes laaste stel en God eerste.

**Week 44 – Vir Almal ... Van Alles**

**Man #1 – Verteller**

Was die tiende praktyk uitsluitlik gereserveer vir ou boere en veetelers in Israel? Is moderne sake mense, werktuigkundiges, onderwysers, bouers, of enigiemand anders wat 'n inkomste ontvang vandag vrygestel van die ervaring van tiendes?

Deur Levitikus 27:30 en 32 aan te haal, verstaan ​​sommige dat die praktyk van tiendes teruggee, uitsluitlik uit verdienstes wat verband hou met landbou- en veeprodukte vereis word.

Levitikus 27:30 sê dat “Enige tiende wat die grond lewer, uit die saad van die grond of uit die vrugte van bome, behoort aan die HERE; dit is ‘n heilige gawe aan die HERE.” (Levitikus 27:30), en vers 32 sê dat “En wat al die tiendes van beeste en kleinvee betref, elke tiende een wat onder die herderstaf deurgaan, is ‘n heilige gawe aan die HERE.” (Levitikus 27:32).

Hierdie gedeeltes verwys wel na die tiende uit produkte van die grond en die vee, en sommige sal bly wees omdat hulle glo dat hulle van tiendes vrygestel is omdat hul verdienste nie met landbou of veeprodukte verband hou nie. Nietemin, ander sou hartseer wees oor die idee om uitgesluit te word van die voorreg en seëninge van tiendes. Die groter konteks van Levitikus 27 help ons om hierdie kwessie te verstaan.

Hierdie hoofstuk verskaf instruksies oor die loskoop en ruil van dinge vir geld wat aan die Here gewy is. Hierdie uitruil sluit mense, diere, huise, grond en landerye in wat deur die aanbieder aan die Here gewy is.

Maar wanneer dit by die tiende kom, noem Levitikus 27 dat die Israeliete net die tiende van die opbrengs van die grond vir kontant kon ruil, maar geen voorsiening is gemaak vir die verruiling van die tiende van diere vir geld nie. Ook is daar geen melding van die tiende van kontant wat verdien is nie.

Die mees waarskynlike verklaring vir hierdie weglating het te make met die hoof tema van die hoofstuk om items wat aan die Here opgedra is in kontant te omskep. As die tiende van 'n kontant inkomste natuurlik in kontant sou wees, sou dit nie nodig wees om te ruil en dit in die lys van uitruilbare items van Levitikus 27 te noem nie.

‘n Bykomende bewys van hierdie gebruik wat verdienstes uit alle bronne insluit, is dat Abraham aan God “’n tiende van alles” (Genesis 14:20) teruggegee het, baie waarskynlik van die buit wat hy van die vier konings (Genesis 14:16) teruggeneem het. Die woord vir "alles" (kwol, in Hebreeus), beteken alles, die geheel, die totaliteit, en kan selfs onbenullige items van die buit insluit, soos 'n draad, of 'n sandaal band (Genesis 14:23).

Die Bybel is duidelik dat alle tiendes van diere, van die grond, of enige ander bronne aan die Here gewy is. Hy verwag 'n tiende van alles van almal.

Trouens, die handeling van tiendes is vir ons 'n persoonlike uitnodiging om altyd te onthou dat alles wat ons het van die Here af kom, en dit was nog altyd ‘n voorreg om 10% aan God se werk terug te gee.

Ons word almal vandag uitgenooi om die Voorsiener van alle dinge met ons Tiendes en gereelde en sistematiese offergawes te aanbid. Mag ons ons begeertes laaste stel en God eerste.